***Jotunheimen Rundt 2016***

Årets Jotunheimen Rundt vart arrangert for **26.gong** 2-3 juli 2016

**Gruppa for Jotunheimen Rundt var samansett slik:**

Rittleiar Jotunheimen Rundt: *Håkon Nesse*

Rittleiar Sognefjellrittet: *Håkon Nesse*

Marknadssjef: *Jørgen Ulrik Berg*

Tidtaking: *EQtiming v/Per Arne*

Løyvesjef: *Håkon Nesse*

Vaktsjef: *Arne Frode Barsnes*

Matsjef: *Bent Sjøthun*

Sekretariat: *Halvard Gjerde*

Arrangement i målområdet: Catherine/*Weronica*

Transportsjef: *Anders W. Yri*

Skiltsjef: *Frode Vagstad*

***Fullteikna ritt i mars!!***

*Marknadsføringa til rittet 2016 var som i 2015, kun nettbasert. I år vart rittet fullteikna allereie i mars! Kven hadde trudd det?*

Det var påmeldt totalt 566 stk på årets ritt. Av desse 36 damer. 57 møtte ikkje opp, 7 damer, 509 starta. Ny solid rekord! Av desse var det totalt 63 som braut, 2 damer og 446 som fullførde.

På lagkonkurransen var det 3 påmelde lag og av desse var det 1 lag, Rye, som braut. Totalt fullført 458 syklistar.

På Sognefjellrittet var det 173 påmelde, av desse 24 damer. 25 møtte ikkje til start, 7 av dei damer og 2 stk damer som braut. 146 fullførde. Ein nedgang i år og, 33 stk, men kanskje været må ta noko av skulda?

I forkant av arrangementet hadde me fleire møter og planlegging. Fantastisk bra gjeng i gruppa Jotunheimen Rundt, som verkeleg står på for arrangementet. All honnør til dei.

**Marknadssjef**, Jørgen, har vore aktiv heile året på nett, Facebook og Instagram. Flink til å dele bloggar, historiar etc etc Satsinga på dette er nok ein av grunnane til den store auken og at rittet vart fullteikna. Jamn oppfølging, svar på henvendelsar, link til omtalar av rittet m.m Sosiale media betyr mykje og det er viktig for oss. Målingar viser svært god auke i trafikk og vi når målgruppa vår på best mogleg vis. Målretta og viktig arbeid vert gjort her. Flott artikkel på 12 sider i bladet Landevei. Den er brukt flittig i marknadsføringa. Hadde ein annonse der og, men rittet var fullt når den kom på trykk. Blir ikkje annonsering i 2017.

Transportsjef, Anders, laga og i år godt opplegg for bagasje, syklar, buss og dugnadssjåførar m.m Utfordring med så mykje folk, men vart løyst på ein framifrå måte. Var hektisk for han siste dagane før start som vanleg. Brukte i år bil og korger frå Systrond gartneri for å lette lasting/lossing. Dette fungerte godt. Skaffe nok folke er fortsatt ei utfordring.

Vaktsjef, Arne Frode, har ansvaret for vaktene i Sogndal og det vart som vanleg løyst på ein framifrå måte. Mange gode medhjelparar som passa på ein lang dag i sentrum.

Sekretariatsjef, Halvard, har ansvar for premiane og vaktliste for dei innleigde hjelparane sine.

Det er mykje som skal vere på plass. Trykking av diplom, merkelappar, infoskriv, konvoluttar m.m. Har stålkontroll på dette. Satsinga på refleksvest er blitt standard og eit varemerke for oss. Pakking av nummer/brikker og info gjekk fint og er lett å gjennomføre med hans gode planlegging.

Skiltsjef, Frode lagar løyperapport. Denne gongen brukte me «klubbrittet» helga før til løypesjekk. Dotter til Anders var med i følgjebilen og dei noterte flittig. Dette er noko deltakarane set stor pris på. Rapporten er og grunnlaget for skiltplan i løypa. Fornya ein del skilt i år og. med gul refleksbakgrunn/svart skrift. Desse viste godt att i løypa. Gjer ein stor jobb med å klargjere desse for utplassering. Køyrer til Lom laurdag tidleg morgon og monterer skilt på veg dit pga turisttrafikken. Sikkerheit er viktig. Hjelper så til med arrangementet i Lom.

Matsjef, Bent, hadde som vanleg kontroll på maten og leveringa rundt om. Måtte sende Lom og Randsverk med eigen bil då det vart plassmangel i lastebilen. Dette løyste seg på ein god måte.Gode tilbakemeldingar frå matstasjonane. Gjer ein suveren jobb på Sognefjellshytta i lag med dei andre. I år var det nye folk som Bent skaffa og dei innfriddeV. aflene på Sognefjellet smakte utmerket som alltid. Eit mål for mange….! Bent er vaffelsjefen!

Einaste problemet var manglande pisserenne……den låg att på Leikanger.:-) Den gløymer nok ikkje Frode i 2017…

Rittleiar, Håkon, har hovedansvaret for gruppa. Ansvarleg for mail, søknad om ritt, avtale om matlaging av betasuppe, påmelding, Røde Kors, andre innleigde, lokaler i Lærdal, Lom, Randsverk m.m. Det har vore jamnt med mailar og telefonar, og meget travelt spesielt siste veka.

EQtiming, som me leiger inn for påmelding og tidtaking fungerte meget godt. Per Arne gjer ein framifrå jobb. Ekstra mellomtid på Randsverk og i Marifjøra i år. For å sjå kor mange som var i løypa.

Sekretariatet ved Lærdal Ferie og fritidspark fungerar godt. Det nær startområdet og har gode fasilitetar. Dei stilte med lokaler i motellet, sykkelbutikk, garderobe og sykkelverkstad. God parkering og lett å finne. Ei stor takk til dei, betalar ingenting for å være der. Eit samarbeid vi set stor pris på.

Lærdal sykkelklubb var med og hjalp til med starten i Lærdal. Dei stilte som før med vakter og fylgjebil eit stykke. svært god hjelp for oss.

**Rittet 2016**

Mykje folk på start i Lærdal. God stemning og svært mange nytta vesten vår. Lodda og ut Unaas hjul til ein av deltakarane før start. Leigde og inn den lokale Lensmannen til å være med oppover dalen. Utruleg kor fint folk køyrtde når det er blålys i nærleiken. Mykje ferietrafikk og bilar pga fellesferie. Dette blir vidareført i 2017.

I år var det 2 lange grusparti med lysregulering på Filefjell. Her leigde vi inn vakter og slo av lysa. Var i dialog med vaktene heile tida. Dette gjekk fint.Vi hadde i forkant god dialog med byggjeleiar i SVV, Harald Stadheim og det vart lagt til rette for oss så godt det lot seg gjera. Serviceapparatet fungerte godt og ferda over fjellet gjekk utan altfor store problem bortsett frå ein stor velt, ca 15 mann, ved Nystova. Heldigvis berre materielle skader og ingenting alvorleg. Regn og våt veg gjorde at det vart «grisete» for syklar og syklistar. Hadde vannslange på Fagernes som deltakarane fekk nytta.

Frå Øye og resten av rittet var det god veg. Kaldt og vått over Valdresflyi og det var det mange som merka. Fortsatt nokre følgjebilar som skapar kø og misnøye. Spesielt mellom Lærdal-Fagernes då puljene er store. Betre enn i 2015, men jobbar vidare med den problematikken.

I Lom vart starten i år flytta til Utgard fleirbrukshus grunna anna arrangement i Fjosen. Dette vart ei god løysing med tanke på all maten som skulle serverast og det varierte været. Litt lenger å sykle, men mykje betre lokaler. Flott kjøkken og alle kunne ete innomhus om dei ville. God parkering.

Frå Lom og Sognefjellrittet stilte motorsyklistar frå Jotunheimen MC som følgje. Dette viser seg spesielt viktig i avvikling av rittet oppover Bøverdalen med tanke på sikkerheit og tryggleik. Brukte i år og «master» bil ut frå start, noko som var vellukka. Fekk fin flyt i feltet før det vart sluppe fri. Ingen alvorlege uhell her heller. Hadde i år og Politi i Lom som fylde oppover dalen med blålys.

Ritta vart i 2016avvikla under varierte værforhold. Delvis regn, kaldt, vått og vind. Men i mål var det berre blide fjes. Nytt i 2016 var «selfie» vegg ved målgang. Foto frå 2015 teke av Håvard Nesbø Denne vart flittig brukt og godt motteken. Blir vidareført.

Håvard Nesbø har vore fotograf dei siste åra, og vart med i 2016 og. I tillegg sende han og Jørgen mykje «live» på Facebook frå matstasjonar rundt heile løypa. Dei gode bileta han tek og legg ut er nok ein medvirkande årsak til auka popularitet. Bilder vert delt, tagga og kommentert. Alt ligg på nett så deltakarane får sjå. Beste marknadsføring som er. Sparebanken Vest lånte ut bil til han, fekk nokre fine bilder dei og.

År etter år blir matstasjonane trekte fram på ein positiv måte, dei får mykje fortent skryt frå syklistane. For Sogn CK er dette eit meget viktig element i vårt «produkt» og blir brukt i marknadsføringa vår. Norges vakraste og truleg beste turritt på kvalitet og opplevelsar. Det må me halde på.

Målområdet i Sogndal med speaker Ole Simen Nesdal tok imot alle på ein framifrå måte. Bankett på kaien i år og, men med førehandspåmelding. Kjempetriveleg og svært godt motteke av dei som stilte.Tapas og god drikke gjorde kvelden minneverdig. Flott organisert av Weronica og Catherine. Alle blir tatt godt vare på og satt pris på. Svært gode tilbakemeldingar.

Sogn CK vil og rette ein stor takk til dei som stiller på dugnad som vakter, sjåførar, servicebilar, sekretariat og i målområdet. Mange lag og organisasjonar er innleigd for å ta seg av matstasjonar, Røde Kors, servering i målområdet, MC m.m. Det er mange som stiller år etter år, noko som er ein styrke for oss som arrangør og dei gjer eit arbeid som er eit viktig bidrag for at arrangementet skal fungera og bli vellukka. Ryttarane gir mange tilbakemeldingar på kor positive, blide og hjelpsomme folk er rundt om i løypa. Dette set vi som arrangør stor pris på.

Også ei takk til Sogndal kommune som let oss få bruke Trudvang skule, kommunehuset og parken som målområde. Og takk til Lom kommune for bruk av Fjosen og Loar skule.

Takk for godt arbeid i 2016, vel møtt i 2017

Håkon Nesse

Rittleiar

*Valdresflya*